chhatramani/nepal_legal_regulations_corpus_np huggingface dataset:
राजस्व चुहावट (अनुसन्धान तथा नियन्त्रण) नियमावली २०७० (Revenue Leakage (Investigation and Control Regulation, 2013)

९. अन्य कर्मचारीलाई अनुसन्धान तथा तहकिकात सम्बन्धी काम तोक्ने: (१) विभागमा कार्यरत कर्मचारी बाहेकका अन्य सरकारी निकाय वा सरकारी कर्मचारीलाई ऐनको दफा १० को उपदफा (२) बमोजिम अनुसन्धान तथा तहकिकात गर्ने काम तोक्नु परेमा सोको सिफारिस सहित महानिर्देशकले अर्थ मन्त्रालयमा लेखी पठाउनु पर्नेछ । (२) उपनियम (१) बमोजिम लेखी आएमा सम्बन्धित निकाय समेतसँग परामर्श गरी मन्त्रालयले कुनै सरकारी निकाय वा कर्मचारीलाई अनुसन्धान तथा तहकिकात सम्बन्धी काम गर्ने गरी तोक्न सक्नेछ । १०. अनुसन्धान अधिकृत हेरफेर गर्न सक्ने: (१) कुनै अनुसन्धान अधिकृतलाई तोकिएको काम कुनै कारणले निजबाट सम्पन्न हुन सक्ने नदेखिएमा वा निजबाट सो काम गराउन उपयुक्त छैन भन्ने मनासिब कारण भएमा महानिर्देशकले निजको सट्टा अर्को अनुसन्धान अधिकृत तोक्न सक्नेछ । (२) अनुसन्धान तथा तहकिकात गर्न तोकिएको राजस्व चुहावट सम्बन्धी सूचना आफ्नो नजिकको नातेदारसँग सम्बन्धित भएमा वा त्यस्तो विषयमा आफ्नो समेत साझेदारी वा हिस्सा वा संलग्नता भएमा वा सो विषयसँग सम्बन्धित व्यक्तिसँग लेनदेन, कारोबार वा व्यवहार भएमा अनुसन्धान अधिकृतले सोको जानकारी तत्काल महानिर्देशकलाई दिनु पर्नेछ । स्पष्टीकरणः यस उपनियमको प्रयोजनका लागि "नजिकको नातेदार" भन्नाले एकासगोलको अंशियार वा पति, पत्नी, बाबु, आमा, सासू, ससुरा, दाजु भाइ, दिदी, बहिनी, भाउजू, बुहारी, साला, साली, भिनाजु, काका, काकी, मामा, माइजू, छोरा, छोरी, छोराबुहारी, नाति, नातिनी, नातिनीबुहारी वा ज्वाइँ सम्झनु पर्छ । (३) उपनियम (२) बमोजिम जानकारी प्राप्त भएमा र व्यहोरा मनासिब देखिएमा महानिर्देशकले निजको सट्टा अर्को अनुसन्धान अधिकृत तोकी अनुसन्धान तथा तहकिकात गराउनु पर्नेछ । ११. बयान गराउन वा जानकारी वा सूचना लिन सक्ने: (१) राजस्व चुहावट सम्बन्धी कसूरको अनुसन्धान तथा तहकिकातको सिलसिलामा अनुसन्धान अधिकृतले कसैसँग सोधपुछ गर्नु पर्ने, कुनै सूचना वा जानकारी लिनु पर्ने देखिएमा वा बयान लिनु पर्ने भएमा सम्बन्धित व्यक्तिलाई उपस्थित गराई सोधपुछ गर्न, कुनै सूचना वा जानकारी लिन वा बयान गराउन सक्नेछ । (२) अनुसन्धान अधिकृतले सम्बन्धित व्यक्तिसँग सोधपुछ गर्दा, कुनै सूचना वा जानकारी लिँदा वा बयान गराउँदा आफूले अनुसन्धान तथा तहकिकात गर्नु पर्ने विषयमा सम्बन्धित व्यक्तिले स्पष्ट रुपमा बुझ्न सक्ने गरी आवश्यक विषयमा प्रश्नहरू सोधी जानकारी, सूचना वा जवाफ लिनु वा बयान गराउनु पर्नेछ । (३) उपनियम (१) बमोजिम कुनै व्यक्तिलाई उपस्थित गराउन अनुसन्धान अधिकृतबाट लेखिने पत्रको ढाँचा अनुसूची-५ बमोजिमको हुनेछ । (४) अनुसन्धान अधिकृतले उपनियम (१) बमोजिम कुनै व्यक्तिको बयान गराउँदा अनुसूची-६ बमोजिमको ढाँचामा गराउनु पर्नेछ । १२. पक्राउ पूर्जी जारी गर्ने: राजस्व चुहावट सम्बन्धी कसूरको अनुसन्धान तथा तहकिकातको सिलसिलामा ऐनको दफा १२ बमोजिम कुनै व्यक्तिलाई पक्राउ गर्नु परेमा अनुसन्धान अधिकृतले अनुसूची-७ बमोजिमको ढाँचामा पक्राउ पूर्जी जारी गर्नु पर्नेछ । १३. थुनुवा पूर्जी दिनु पर्ने: राजस्व चुहावट सम्बन्धी कसूरको अनुसन्धान तथा तहकिकातको सिलसिलामा अनुसन्धान अधिकृतले कुनै व्यक्तिलाई पक्राउ गरी थुनामा राख्दा अनुसूची-८ बमोजिमको ढाँचामा थुनुवा पूर्जी दिनु पर्नेछ ।
राजस्व चुहावट (अनुसन्धान तथा नियन्त्रण) नियमावली २०७० (Revenue Leakage (Investigation and Control Regulation, 2013)

१३. थुनुवा पूर्जी दिनु पर्ने: राजस्व चुहावट सम्बन्धी कसूरको अनुसन्धान तथा तहकिकातको सिलसिलामा अनुसन्धान अधिकृतले कुनै व्यक्तिलाई पक्राउ गरी थुनामा राख्दा अनुसूची-८ बमोजिमको ढाँचामा थुनुवा पूर्जी दिनु पर्नेछ । १४. खानतलासी तथा बरामद सम्बन्धी कार्यविधि: (१) अनुसन्धान अधिकृतले राजस्व चुहावट सम्बन्धी कसूरको अनुसन्धान तथा तहकिकातको सिलसिलामा त्यस्तो कसूरसँग सम्बन्धित कुनै व्यक्ति वा दशी प्रमाण कुनै व्यक्तिसँग वा कुनै ठाउँमा छ भन्ने शंका गर्नु पर्ने मनासिब कारण भएमा निजले कसैको घर कम्पाउण्ड, व्यापारिक परिसर, गोदाम, कारखाना वा जुनसुकै ठाउँमा प्रवेश गर्नु अघि अनुसूची-९ बमोजिमको ढाँचामा खानतलासी सम्बन्धी सूचना दिनु पर्नेछ । (२) उपनियम (१) बमोजिम खानतलासी गर्दा उक्त स्थानमा फेला परेका राजस्व चुहावट सम्बन्धी कसूरसँग सम्बन्धित वस्तुहरूको विवरण उल्लेख गरी माल वस्तुको धनी र उपलब्ध भएसम्म स्थानीय निकायका प्रतिनिधि वा कुनै सरकारी कर्मचारी तथा कम्तीमा दुई जना स्थानीय व्यक्तिको रोहबरमा अनुसूची-१० बमोजिमको ढाँचामा बरामदी मुचुल्का तयार गर्नु पर्नेछ । (३) उपनियम (१) बमोजिम खानतलासी गर्दा बरामद भएको नगद, जिन्सी वा बिल बिजक, कागजात वा अन्य कुनै मालसमान आफूसँग लानु परेमा अनुसन्धान अधिकृतले अनुसूची-११ बमोजिमको ढाँचामा त्यस्तो मालसमान बुझेको भर्पाइ सम्बन्धित वस्तुको धनी वा सो वस्तु जिम्मा रहेको व्यक्ति तथा कुनै सङ्गठित संस्थाको हकमा त्यस्तो संस्थाको सञ्चालक वा पदाधिकारी वा जिम्मेवार कर्मचारीलाई दिनु पर्नेछ । (४) बरामद भएको वस्तुको धनीले उपनियम (३) बमोजिम भर्पाइ लिन इन्कार गरेमा बरामद भएको स्थानमा उपलब्ध भएसम्म स्थानीय निकायको प्रतिनिधि वा सरकारी कर्मचारी र कम्तीमा दुई जना स्थानीय व्यक्तिको रोहबरमा त्यस्तो भर्पाइ टाँस गर्नु पर्नेछ । (५) उपनियम (४) बमोजिमको स्थानीय निकायको प्रतिनिधि वा सरकारी कर्मचारी र स्थानीय दुई जना व्यक्ति फेला नपरेमा काम तामेल गर्ने कर्मचारीले सो व्यहोरा मुचुल्कामा नै उल्लेख गरी त्यस्तो नगद, जिन्सी वा बिल बिजक, कागजात वा अन्य कुनै मालसमान बरामद गरिएको स्थानमा त्यस्तो भर्पाइ टाँस गरे पछि सम्बन्धित व्यक्तिले रीतपूर्वक भर्पाइ बुझेको मानिनेछ । (६) बरामदी मुचुल्कामा स्थानीय निकायका प्रतिनिधि वा कुनै सरकारी कर्मचारी तथा कम्तीमा दुई जना स्थानीय व्यक्ति उपलब्ध नभएमा सोही व्यहोरा खोली खानतलासी गर्न जाने टोलीका कर्मचारीहरुलाई रोहबरमा राखी काम सम्पन्न गर्नु पर्नेछ । (७) सम्बन्धित व्यक्ति फेला नपरेमा वा निजले रोहबरमा बस्न अस्वीकार गरेमा बरामदी मुचुल्कामा सोही व्यहोरा उल्लेख गर्नु पर्नेछ । १५. तारेख वा बैङ्क जमानतमा छाड्न सक्ने: (१) राजस्व चुहावट सम्बन्धी कसूरको अनुसन्धान तथा तहकिकातको सिलसिलामा अभियुक्तलाई थुनामा राखी मुद्दाको पुर्पक्ष गर्नु आवश्यक नदेखिएमा अनुसन्धान अधिकृतले त्यस्तो अभियुक्तलाई ऐन बमोजिम तारेखमा छोड्न वा निजसँग धरौटी वा जमानी माग्न वा बैङ्क जमानत माग गर्न सक्नेछ । (२) अनुसन्धान अधिकृतले माग गरेको धरौटी, जमानी वा बैङ्क जमानत दाखिला गर्न नसकेमा अनुसन्धान अधिकृतले अभियुक्तलाई थुनामा राखी अनुसन्धान तथा तहकिकात गर्नु पर्नेछ ।
राजस्व चुहावट (अनुसन्धान तथा नियन्त्रण) नियमावली २०७० (Revenue Leakage (Investigation and Control Regulation, 2013)

(२) अनुसन्धान अधिकृतले माग गरेको धरौटी, जमानी वा बैङ्क जमानत दाखिला गर्न नसकेमा अनुसन्धान अधिकृतले अभियुक्तलाई थुनामा राखी अनुसन्धान तथा तहकिकात गर्नु पर्नेछ । १६. आदेश पर्चा खडा गर्नु पर्ने: (१) अनुसन्धान अधिकृतले राजस्व चुहावट सम्बन्धी मुद्दाको अनुसन्धानको क्रममा रहेको अभियुक्तलाई अनुसन्धान तथा तहकिकातको सिलसिलामा तारेखमा छोड्ने, निजसँग धरौटी वा जमानी माग्ने वा बैङ्क जमानत माग्ने वा थुनामा राखी पुर्पक्ष गर्दा सोको आधार र कारण खुलाई आदेश पर्चा खडा गर्नु पर्नेछ । (२) उपनियम (१) बमोजिमको आदेश पर्चाको ढाँचा अनुसूची-१२ बमोजिम हुनेछ । १७. धरौटी, जमानी वा बैङ्क जमानत माग्ने कार्यविधि: (१) अनुसन्धान अधिकृतले अभियुक्तलाई नियम १५ बमोजिम धरौटी, जमानी वा बैङ्क जमानत माग्दा राजस्व चुहावट सम्बन्धी कसूरको विगो खुलेको विगो तथा निजलाई हुन सक्ने जरिवानालाई समेत खाम्ने गरी माग्नु पर्नेछ । (२) अभियुक्तले उपनियम (१) बमोजिम मागिएको धरौटी वा जेथा जमानी दिँदा अनुसूची-१३ बमोजिमको ढाँचामा दिनु पर्नेछ । (३) अभियुक्तको तर्फबाट कुनै व्यक्तिले जेथा जमानी दिएकोमा त्यस्तो व्यक्तिले अनुसूची-१४ बमोजिमको ढाँचामा कागज गर्नु पर्नेछ । (४) अनुसन्धान अधिकृतले यस नियम बमोजिम बैङ्क जमानत लिँदा प्रचलित कानून बमोजिम वित्तीय कारोबार गर्न इजाजतपत्र प्राप्त “क” वर्गको बैङ्क तथा वित्तीय संस्थाबाट मात्र लिनु पर्नेछ । (५) यस नियम बमोजिम अभियुक्तबाट धरौटी, जेथा जमानी वा बैङ्क जमानत लिएकोमा विभागले अनुसूची-१५ बमोजिमको ढाँचामा सोको अभिलेख खडा गर्नु पर्नेछ । (६) उपनियम (५) बमोजिमको अभिलेखमा अभियुक्तको नाम, थर, वतन, आदेश भएको मिति र व्यहोरा, आदेश दिने पदाधिकारी समेत स्पष्ट खुलाउनु पर्नेछ । १८. तारेख पर्चा दिनु पर्ने: (१) अनुसन्धान अधिकृतले कुनै अभियुक्तलाई तारेखमा राखी मुद्दाको पुर्पक्ष गर्नु पर्ने देखिएमा अनुसूची-१६ बमोजिमको ढाँचामा तारेख किताब खडा गरी तारेख दिनु पर्नेछ । (२) अभियुक्तलाई तारेख दिने तारेख पर्चाको ढाँचा अनुसूची-१७ बमोजिम हुनेछ । १९. थप जानकारी लिन वा ततिम्बा बयान गराउन सक्ने: अनुसन्धान अधिकृतले आवश्यक देखेमा अनुसन्धान तथा तहकिकातको सिलसिलामा राजस्व चुहावट सम्बन्धी कसूर सम्बन्धी जानकारी भएको कुनै व्यक्तिसँग थप जानकारी लिन वा अभियुक्तसँग त्यस्तो कसूरका सम्बन्धमा थप जानकारी लिन वा कारण खुलाई निजसँग ततिम्बा बयान गराउन सक्नेछ । २०. कारोबारको विवरण माग गर्न सक्ने: (१) अनुसन्धान अधिकृतले ऐनको दफा ९ को उपदफा (९) बमोजिम अभियुक्तको कुनै कार्यालय, संघ/संस्था वा कुनै बैङ्क वा वित्तीय संस्था वा सहकारी संस्थामा रहेको कारोबारको विवरण तथा धितोपत्रमा भएको आर्थिक कारोबारको विवरण माग गर्दा अनुसूची-१८ बमोजिमको ढाँचामा सम्बन्धित निकाय वा संस्थामा लेखी पठाउनु पर्नेछ । (२) उपनियम (१) बमोजिम विवरण माग गरेकोमा विभागले अनुसूची-१९ बमोजिमको ढाँचामा सो सम्बन्धी अभिलेख खडा गरी उक्त अभिलेखमा राजस्व चुहावट सम्बन्धी सूचना नम्बर, अभियुक्तको नाम, थर, वतन, कारोबारको विवरण तथा विवरण माग गर्न लेखिएको पत्रको मिति र चलानी नम्बर समेत खुलाउनु पर्नेछ ।
राजस्व चुहावट (अनुसन्धान तथा नियन्त्रण) नियमावली २०७० (Revenue Leakage (Investigation and Control Regulation, 2013)

(२) उपनियम (१) बमोजिम विवरण माग गरेकोमा विभागले अनुसूची-१९ बमोजिमको ढाँचामा सो सम्बन्धी अभिलेख खडा गरी उक्त अभिलेखमा राजस्व चुहावट सम्बन्धी सूचना नम्बर, अभियुक्तको नाम, थर, वतन, कारोबारको विवरण तथा विवरण माग गर्न लेखिएको पत्रको मिति र चलानी नम्बर समेत खुलाउनु पर्नेछ । २१. रोक्का राखिएको राहदानी वा धरौटी, जेथा जमानी वा बैङ्क जमानत फुकुवा: (१) राजस्व चुहावट सम्बन्धी कसूरको अनुसन्धान तथा तहकिकातको क्रममा रोक्का राखिएको राहदानी रोक्का राखिरहनु पर्ने अवस्था नदेखिएमा अनुसन्धान अधिकृतले महानिर्देशकको स्वीकृति लिई अनुसूची-२० बमोजिमको ढाँचामा अभिलेख जनाई राहदानी रोक्का राख्ने निकायमा फुकुवाको लागि लेखी पठाउनु पर्नेछ । (२) राजस्व चुहावट सम्बन्धी कसूरको अनुसन्धान तथा तहकिकातको सिलसिलामा धरौटी, जमानी वा बैङ्क जमानत मागिएको र अभियुक्त वा निजको तर्फबाट धरौटी, जमानी वा बैङ्क जमानत लिएकोमा सो सम्बन्धमा मुद्दा नचल्ने निर्णय भएमा विभागले त्यस्तो नगद धरौटी फिर्ता वा बैङ्क जमानत फुकुवा गरिदिनु पर्नेछ । (३) राजस्व चुहावट सम्बन्धी कसूरमा मुद्दा चली अभियुक्तले सफाई पाउने ठहर भई सो अन्तिम भएमा वा पुनरावेदन परेकोमा पुनरावेदनको अन्तिम टुङ्गो लागेपछि अभियुक्त वा निजको तर्फबाट राखिएको नगद धरौटी वा बैङ्क जमानत फुकुवा गरिदिनु पर्छ । (४) राजस्व चुहावट सम्बन्धी कसूरमा मुद्दा चली अभियुक्तले त्यस्तो कसूर गरेको ठहर भएमा निज वा निजको तर्फबाट लिइएको धरौटी, जमानी वा बैङ्क जमानतबाट फैसला बमोजिम लाग्ने दण्ड जरिवाना कटाई बाँकी सम्पत्ति निजलाई फुकुवा गरिदिनु पर्नेछ । (५) राजस्व चुहावट सम्बन्धी कसूरको अनुसन्धान तथा तहकिकातको सिलसिलामा कब्जामा लिइएको मालवस्तु वा कागजपत्र कब्जामा लिइरहनु पर्ने अवस्था नदेखिएमा अनुसन्धान अधिकृतले महानिर्देशकको स्वीकृति लिई सोको अभिलेख जनाई सम्बन्धित व्यक्तिबाट भर्पाइ गरी लिई त्यस्तो मालवस्तु वा कागजपत्र सम्बन्धित व्यक्तिलाई फिर्ता गरिदिनु पर्नेछ । २२. अनुसन्धान तथा तहकिकात सम्बन्धी प्रतिवेदन पेश गर्नु पर्ने: अनुसन्धान अधिकृतले अनुसन्धान तथा तहकिकातको कार्य सम्पन्न गरेपछि आफ्नो राय सहित अनुसूची-२१ बमोजिमको ढाँचामा महानिर्देशक समक्ष अनुसन्धान तथा तहकिकात सम्बन्धी प्रतिवेदन पेश गर्नु पर्नेछ । २३. सरकारी वकिल समक्ष मिसिल पठाउनु पर्ने: महानिर्देशकको स्वीकृति प्राप्त भएपछि अनुसन्धान अधिकृतले अनुसन्धान तथा तहकिकातको कार्य सम्पन्न भएपछि आफ्नो राय सहित मुद्दा दायर गर्ने सम्बन्धमा सक्कल मिसिल, प्रमाण तथा विवरण संलग्न गरी आवश्यक निर्णयका लागि सम्बन्धित सरकारी वकिल कार्यालय समक्ष अनुसूची-२२ बमोजिमको ढाँचामा लेखी पठाउनु पर्नेछ । २४. अभियोगपत्र दायर गर्ने: (१) सम्बन्धित सरकारी वकिल कार्यालयबाट मुद्दा दायर गर्ने गरी राय प्राप्त भएमा ऐनको दफा २० को अधीनमा रही अनुसन्धान अधिकृतले मुद्दा हेर्ने अधिकारी समक्ष अभियोग पत्र दायर गर्नु पर्नेछ । (२) उपनियम (१) बमोजिमको अभियोगपत्रमा देहायका कुराहरु खुलाउनु पर्नेछः- । (क) अभियुक्तको नाम, थर वतन (स्थायी, अस्थायी तथा सम्पर्क ठेगाना, टेलिफोन, इमेल) । (ख) आरोप वा अभियोग लगाइएको विषय तथा तथ्यहरु, । (ग) सम्बद्ध कानून, । (घ) कानून तथा तथ्यको विश्लेषण, । (ङ) अपराधका तत्वहरु, ।
राजस्व चुहावट (अनुसन्धान तथा नियन्त्रण) नियमावली २०७० (Revenue Leakage (Investigation and Control Regulation, 2013)

(२) उपनियम (१) बमोजिमको अभियोगपत्रमा देहायका कुराहरु खुलाउनु पर्नेछः- । (क) अभियुक्तको नाम, थर वतन (स्थायी, अस्थायी तथा सम्पर्क ठेगाना, टेलिफोन, इमेल) । (ख) आरोप वा अभियोग लगाइएको विषय तथा तथ्यहरु, । (ग) सम्बद्ध कानून, । (घ) कानून तथा तथ्यको विश्लेषण, । (ङ) अपराधका तत्वहरु, । (च) राजस्व चुहावट गरेको यथार्थ विवरण (रकम समेत खुलाउने), । (छ) राजस्व चुहावट सम्बन्धी कसूरको मात्रा निर्धारण गर्ने आधार, । (ज) सजायको माग दावी, । (झ) अन्य प्रासाङ्गिक कुराहरु । (३) उपनियम (१) बमोजिम अभियोगपत्र दायर गरे पश्चात प्राप्त थप प्रमाणका आधारमा कुनै व्यक्ति उपर अभियोग लगाउनु पर्ने भएमा यसै नियमावली बमोजिमको प्रक्रिया पूरा गरी थप अभियोगपत्र दायर गर्न सकिनेछ । (४) अभियोगपत्रको ढाँचा अनुसूची-२३ बमोजिमको हुनेछ । परिच्छेद - ४ । मालबस्तुको लिलाम बिक्री सम्बन्धी व्यवस्था । २५. कब्जामा रहेका मालबस्तुको मूल्याङ्कन: (१) ऐनको दफा ३२ बमोजिम लिलाम गर्ने सम्बन्धमा अनुसन्धान अधिकृतले पञ्चकृति मोल कायम गर्दा देहाय बमोजिमको मूल्याङ्कन समिति गठन गरी त्यस्तो मालबस्तुको मूल्याङ्कन गरी सोही आधारमा कायम गर्नु पर्नेछः- । (क) विभागको महानिर्देशक वा उपमहानिर्देशक - संयोजक । (ख) प्रतिनिधि (रा.प. द्वितीय श्रेणी), महालेखा नियन्त्रकको कार्यालय - सदस्य । (ग) विभागको जिल्ला न्यायाधिवक्ता - सदस्य । (घ) महानिर्देशकले तोकेको सम्बन्धित विषयको विशेषज्ञ - सदस्य । (ङ) विभागको आर्थिक प्रशासन शाखाको प्रमुख - सदस्य-सचिव । (२) उपनियम (१) बमोजिम पञ्चकृति मोल कायम गर्न व्यवहारिक वा सम्भव नहुने भएमा वा सडीगली जाने भई कब्जामा लिइएका मालवस्तु तत्काल लिलाम बिक्री गर्नु पर्ने भएमा महानिर्देशकको स्वीकृति लिई अनुसन्धान अधिकृतले नजिकको सरकारी कार्यालयको प्रतिनिधि तथा भद्रभलाद्मी राखी पञ्चकृति मोल कायम गर्नु पर्नेछ । २६. लिलाम बिक्री सम्बन्धी कार्यविधि: (१) मालधनीले ऐनको दफा ३२ बमोजिम कब्जामा रहेको मालवस्तु पञ्चकृति मोलमा सकार गर्न मन्जुर गरेमा त्यस्तो मालवस्तु माल धनीलाई दिनु पर्नेछ । (२) मालधनीले पञ्चकृति मोलमा उपनियम (१) बमोजिम मालवस्तु सकार नगरेमा त्यस्तो मालवस्तु प्रतिस्पर्धा गराई लिलाम बिक्री गर्नु पर्नेछ । (३) कब्जामा लिइएका मालवस्तु लिलाम बिक्री गर्न सात दिनदेखि पैंतीस दिनसम्मको सूचना दिई लिलाम सम्बन्धी सूचना राष्ट्रियस्तरको दैनिक पत्रपत्रिकामा प्रकाशन गर्नु पर्नेछ । तर सडीगली जाने मालवस्तुको लिलाम बिक्री महानिर्देशकको स्वीकृति लिई उपयुक्त माध्यमबाट गर्नु पर्नेछ । (४) मालवस्तुको लिलाम गर्दा पञ्चकृति मोलमा नघट्ने गरी सबैभन्दा बढी मूल्य कबोल गर्ने व्यक्तिलाई बढीमा सातदिनको म्याद दिई त्यस्तो मालवस्तु लिलाम बिक्री गर्नु पर्नेछ । (५) उपनियम (४) बमोजिम बढी मूल्य कबोल गर्ने व्यक्तिले लिलाम सकार नगरेमा वा दिइएको म्यादभित्र सकार गर्न नआएमा निजले राखेको धरौटी जफत गरी सो भन्दा घटी दोस्रो, तेस्रो वा आवश्यकता अनुसार क्रमशः पछिल्लो बढी मूल्य कबोल गर्ने व्यक्तिलाई लिलाम बिक्री गर्नु पर्नेछ । (६) उपनियम (१), (२), (३) वा (४) बमोजिम लिलाम सम्बन्धी कारबाही गर्दा कसैले पनि लिलाम सकार नगरेमा पुनः मूल्याङ्कन गरी लिलामको लागि सात दिनको सूचना प्रकाशन गर्नु पर्नेछ ।
राजस्व चुहावट (अनुसन्धान तथा नियन्त्रण) नियमावली २०७० (Revenue Leakage (Investigation and Control Regulation, 2013)

(६) उपनियम (१), (२), (३) वा (४) बमोजिम लिलाम सम्बन्धी कारबाही गर्दा कसैले पनि लिलाम सकार नगरेमा पुनः मूल्याङ्कन गरी लिलामको लागि सात दिनको सूचना प्रकाशन गर्नु पर्नेछ । तर सवारी साधन लिलाम बिक्रीको लागि सूचना प्रकाशन गर्दा प्रत्येक पटक पन्ध्र दिनको म्याद दिई राष्ट्रियस्तरको दैनिक पत्रपत्रिकामा सूचना प्रकाशन गरी लिलाम बिक्री गर्नु पर्नेछ । (७) उपनियम (६) बमोजिम गर्दा समेत मालवस्तुको बिक्री हुन नसकेमा प्रत्येक पटक बढीमा पच्चिस प्रतिशत मूल्य घटाई पञ्चकृति मोल कायम गरी नेपाल सरकारको पूर्ण वा आंशिक स्वामित्व भएको संस्थाले लिलाम सकार गर्ने भएमा त्यस्तो संस्था र नभएमा अन्य कुनै व्यक्तिसँग वार्ता गरी मालवस्तु बिक्री गर्नु पर्नेछ । परिच्छेद - ५ । विविध । २७. सूचना तामेलीमा राख्न सकिने: (१) परिच्छेद-२ बमोजिम वा अन्य कुनै स्रोतबाट विभागमा प्राप्त भएको राजस्व चुहावट सम्बन्धी सूचनाका सम्बन्धमा नियम ७ बमोजिम प्रारम्भिक छानबिन वा अनुसन्धान तथा तहकिकातबाट देहायको अवस्था विद्यमान भएमा महानिर्देशकले कारण खोली त्यस्तो सूचनालाई तामेलीमा राख्न सक्नेछ:- । (क) त्यस्तो सूचना राजस्व चुहावटसँग सम्बन्धित नदेखिएमा, । (ख) प्रथम दृष्टिमा नै त्यस्तो सूचना तथ्ययुक्त नदेखिएमा, । (ग) त्यस्तो सूचना विभाग वा अन्य कुनै निकायबाट एकपटक अनुसन्धान तथा तहकिकात भई टुङ्गो लागि सकेको देखिएमा, वा । (घ) तामेलीमा रहेको कुनै सूचनाका सम्बन्धमा थप प्रमाण संलग्न नगरी सोही विषयमा पुनः सूचना दिइएको देखिएमा, । (२) उपनियम (१) बमोजिम तामेलीमा राखिएका सूचना सम्बन्धी विवरण विभागको वार्षिक प्रतिवेदनमा समावेश गर्नु पर्नेछ । (३) उपनियम (१) बमोजिम तामेलीमा राखिएका सूचनाहरूको सम्बन्धमा कुनै पनि माध्यमबाट थप प्रमाण प्राप्त हुन आएमा महानिर्देशकले त्यस्तो सूचनाको सम्बन्धमा आवश्यक अनुसन्धान तथा तहकिकात गर्न अनुसन्धान अधिकृत तोकी कारबाही अगाडि बढाउनु पर्नेछ । २८. म्याद तामेली सम्बन्धी व्यवस्था: राजस्व चुहावट सम्बन्धी कसूरका सम्बन्धमा म्याद तामेल गर्नु पर्दा विशेष अदालत सम्बन्धी प्रचलित कानून बमोजिमको कार्यविधि अवलम्बन गर्नु पर्नेछ । २९. अनुवादक राख्न सक्ने: (१) राजस्व चुहावट सम्बन्धी कसूरमा नेपाली भाषा नबुझ्ने विदेशी नागरिक अभियुक्तले अनुसन्धान तथा तहकिकातको सिलसिलामा भए विभागको तथा अभियोगपत्र दायर भइसकेपछि भए अदालतको अनुमति लिई अनुवादक राख्न सक्नेछ । (२) उपनियम (१) बमोजिम अनुवादक राखी तयार गरिएको कागजमा अभियुक्तले भने बमोजिमको अनुवाद ठीक छ भन्ने व्यहोरा लेखी अभियुक्त तथा अनुवादक समेतको सही छाप गराउनु पर्नेछ । ३०. अन्य निकायमा लेखी पठाउनु पर्ने: राजस्व चुहावट सम्बन्धी कसूरको अनुसन्धान तथा तहकिकातको सिलसिलामा रहेको कुनै अभियुक्तलाई ऐन तथा प्रचलित कानून बमोजिम समेत कारबाही हुने देखिएमा विभागले आफ्नो क्षेत्राधिकारको विषयमा आफैंले कारबाही गरी अन्य विषयमा प्रचलित कानून बमोजिम कारबाही गर्न तथा प्रचलित कानून बमोजिम मात्र कारबाही हुने देखिएमा सो सम्बन्धी प्राप्त सूचना तथा सङ्कलन गरिएका प्रमाण, कागजात समेत संलग्न गरी सम्बन्धित निकायलाई लेखी पठाउनु पर्नेछ ।
राजस्व चुहावट (अनुसन्धान तथा नियन्त्रण) नियमावली २०७० (Revenue Leakage (Investigation and Control Regulation, 2013)

३१. शपथ ग्रहण गर्नु पर्ने: अनुसन्धान अधिकृतको रूपमा कार्य गर्ने व्यक्ति वा राजस्व चुहावट सम्बन्धी कसूरको अनुसन्धान तथा तहकिकात सम्बन्धी कार्यमा विशेषज्ञ भई काम गर्ने व्यक्तिले आफ्नो कार्य प्रारम्भ गर्नु अघि अनुसूची-२४ बमोजिमको ढाँचामा महानिर्देशक समक्ष शपथ ग्रहण गर्नु पर्नेछ । ३२. सक्कल प्रमाण राख्न सक्ने: (१) राजस्व चुहावट सम्बन्धी सूचना दिने व्यक्तिले त्यस्तो सूचनासँग कुनै प्रमाण समेत पेश गरेको रहेछ भने विभागले त्यस्तो प्रमाण कागज सुरक्षित राखी सोको नक्कल प्रमाणित गरी सम्बन्धित व्यक्तिलाई दिनु पर्नेछ । (२) उपनियम (१) बमोजिम लिइएको प्रमाण सम्बन्धित व्यक्तिलाई आवश्यक भई माग गरेमा फिर्ता बुझाउने गरी तथा सोको प्रयोजन समाप्त भएपछि सम्बन्धित व्यक्तिलाई फिर्ता दिनु पर्नेछ । ३३. सञ्चारका साधनको प्रयोग: (१) राजस्व चुहावट सम्बन्धी कसूरको अनुसन्धान तथा तहकिकातमा संलग्न कर्मचारी तथा व्यक्तिले अनुसन्धान तथा तहकिकातको सिलसिलामा महानिर्देशकले तोके बमोजिमका सञ्चारका साधन साथमा लिई हिड्न र प्रयोग गर्न सक्नेछ । (२) कुनै सञ्चारका साधन प्रयोग गर्न वा साथमा लिई हिड्न कुनै अधिकारीको अनुमति, इजाजत वा आदेश लिनु पर्ने भएमा महानिर्देशकले उपनियम (१) बमोजिम त्यस्तो साधन साथमा लिई हिड्न वा प्रयोग गर्न पाउने गरी तोक्नु अघि सम्बन्धित अधिकारीको अनुमति, इजाजत वा आदेश लिनु पर्नेछ । ३४. बाधा विरोध गर्नेलाई जरिवाना गर्ने कार्यविधि: (१) विभागले अनुसन्धान तथा तहकिकात सम्बन्धी काममा बाधा विरोध गर्नेलाई जरिवाना गर्नु पर्ने कारण तथा आधार खोली बढीमा तीन दिनको म्याद दिई आफ्नो सफाई पेश गर्न समय दिनु पर्नेछ । (२) उपनियम (१) बमोजिमको म्यादभित्र सफाई नदिएमा वा पेश गरेको सफाई सन्तोषजनक र मनासिब नभएमा त्यस्तो व्यक्तिलाई विभागले ऐनको दफा २४ बमोजिम जरिवाना गर्न सक्नेछ । ३५. सूचना, कागजात तथा विवरण गोप्य रहने: विभागमा रहने ऐनको दफा २८ र ३० बमोजिमको सूचना, जानकारी, विवरण तथा कागजात वा सोको कुनै विवरण वा प्रतिलिपि विभाग, मुद्दा मामिला वा अन्य कानूनी कारबाहीको सिलसिलामा अनुसन्धान अधिकृत, अदालत वा अन्य अधिकार प्राप्त अधिकारी वा निकाय बाहेक कसैलाई दिइने वा उपलब्ध गराइने छैन । ३६. तायदाती फाराम राख्नु पर्ने: अनुसन्धान तथा तहकिकातको क्रममा सङ्कलित सम्पूर्ण कागजातहरु अनुसूची-२५ बमोजिमको ढाँचामा तायदाती फाराम बनाई अनुसन्धान अधिकृतले प्रमाणित गरी फाइल संलग्न गर्नु पर्नेछ । ३७. कालो सूचीमा राख्न लेखी पठाउने: राजस्व चुहावट सम्बन्धी मुद्दामा कसूरदार ठहर भएको तीन महिनाभित्र फैसला बमोजिम दण्ड जरिवाना दाखिला नगर्ने व्यक्तिलाई विभागले ऐनको दफा ३२क. बमोजिम कालो सूचीमा राख्न सम्बन्धित निकायमा सिफारिस गरी लेखी पठाउनु पर्नेछ । ३८. पुरस्कारको प्रयोजनका लागि गणना नहुने: कुनै सुराकीलाई ऐनको दफा २९ बमोजिम पुरस्कार दिँदा निजले सुराकी दिए पश्चात फेला परेको प्रमाणको आधारमा कायम भएको राजस्व चुहावट सम्बन्धी बिगोको रकम निजलाई पुरस्कार दिने प्रयोजनका लागि गणना गरिने छैन ।
राजस्व चुहावट (अनुसन्धान तथा नियन्त्रण) नियमावली २०७० (Revenue Leakage (Investigation and Control Regulation, 2013)

३८. पुरस्कारको प्रयोजनका लागि गणना नहुने: कुनै सुराकीलाई ऐनको दफा २९ बमोजिम पुरस्कार दिँदा निजले सुराकी दिए पश्चात फेला परेको प्रमाणको आधारमा कायम भएको राजस्व चुहावट सम्बन्धी बिगोको रकम निजलाई पुरस्कार दिने प्रयोजनका लागि गणना गरिने छैन । ३९. अभिलेख राख्न लेखी पठाउने: राजस्व चुहावट सम्बन्धी कसूरका सम्बन्धमा कुनै व्यक्ति, संस्था वा कर्मचारी विरुद्ध मुद्दा चलाएमा वा अन्य कुनै कारबाही भएमा विभागले सोको लिखित जानकारी सम्बन्धित निकाय तथा नियमनकारी निकायलाई समेत दिनु पर्नेछ । ४०. प्रतिवेदन सार्वजनिक गर्नु पर्ने: ऐनको दफा ३९ बमोजिम विभागले पेश गरेको प्रतिवेदन अर्थ मन्त्रालयले सार्वजनिक गर्नु पर्नेछ । ४१. निर्देशिका तथा दिग्दर्शन बनाई जारी गर्न सक्ने: अर्थमन्त्रालयले ऐन तथा यो नियमावली कार्यान्वयन गर्न आवश्यक निर्देशिका तथा दिग्दर्शन बनाई जारी गर्न सक्नेछ । ४२. अनुसूचीमा थपघट तथा हेरफेर: अर्थ मन्त्रालयले नेपाल राजपत्रमा सूचना प्रकाशन गरी अनुसूचीहरूमा आवश्यक थपघट तथा हेरफेर गर्न सक्नेछ । अनुसूची-१ । (नियम ३ को उपनियम (१) सँग सम्बन्धित) । राजस्व चुहावट सम्बन्धी सूचनाको ढाँचा । श्रीमान् महानिर्देशकज्यू, । राजस्व अनुसन्धान विभाग । विषयः— राजस्व चुहावट सम्बन्धी सूचना दिइएको सम्बन्धमा । राजस्व चुहावट सम्बन्धी कसूरमा कारबाही हुन देहायको विवरण खोली यो सूचना दिएको छु/छौंः— । १. सूचना दिने व्यक्तिको नाम, थर र ठेगानाः— । २. त्यस्तो कसूर गर्ने व्यक्तिको नाम थर र ठेगानाः— । ३. त्यस्तो कसूर भएको वा भैरहेको वा हुने स्थान, मिति र समयः— । ४. त्यस्तो कसूर सम्बन्धी व्यहोराः— । ५. सबुत प्रमाण भए सो कुराः— । ६. सवारी/ढुवानीका साधन प्रयोग भएको भए सो को नम्बरः— । ७. त्यस्तो कसूरसँग सम्बन्धित अन्य विवरणः— । ८. माथि लेखिएको व्यहोरा ठिक साँचो हो झुठा ठहरे कानून बमोजिम सहुँला बुझाउँला । अनुसन्धान तथा तहकिकात हुँदा वा अदालतमा मुद्दा चल्दाका बखत उपस्थित हुनु पर्ने जनाउ पाएमा उपस्थित हुनेछु । सूचना दिने व्यक्तिको सहीछापः— । नाम, थर वतनः— । इति संवत् साल महिना गते रोज शुभम् । अनुसूची-२ । (नियम ५ को उपनियम (१) सँग सम्बन्धित) । सूचना दर्ता किताबको ढाँचा । नेपाल सरकार । अर्थ मन्त्रालय । राजस्व अनुसन्धान विभाग । सूचना दर्ता किताब । दर्ता नं. मिति सूचना दिने व्यक्तिको नाम, थर र ठेगाना अभियुक्तको नाम, थर र ठेगाना सूचनाको व्यहोरा कैफियत । प्रमाणित गर्ने अधिकृतको, । दस्तखत: । नाम, थर: । दर्जा: । मिति: । अनुसूची-३ । (नियम ५ को उपनियम (३) सँग सम्बन्धित) । सूचनाको भरपाइको ढाँचा । नेपाल सरकार । अर्थ मन्त्रालय । राजस्व अनुसन्धान विभाग । सूचनाको भरपाइ । विषयको मिति को सूचना प्राप्त भै यस विभागको दर्ता किताबमा मिति मा दर्ता भयो । विभागको छापः— । दर्ता नं । सूचना दर्ता गर्ने कर्मचारीको, । दस्तखत:— । नाम:— । दर्जा:— । मिति:— । अनुसूची-४ । (नियम ८ को उपनियम (५) सँग सम्बन्धित) । अनुसन्धान अधिकृत तोक्ने पत्रको ढाँचा । नेपाल सरकार । अर्थ मन्त्रालय । राजस्व अनुसन्धान विभाग । मिति: । विषयः— अनुसन्धान अधिकृत तोकिएको । श्री , । तपाईंलाई राजस्व चुहावट सम्बन्धी देहायको मुद्दाको सम्बन्धमा अनुसन्धान तथा तहकिकात गर्नको लागि राजस्व चुहावट (अनुसन्धान तथा नियन्त्रण) ऐनको दफा १० बमोजिम अनुसन्धान अधिकृत तोकिएको छ ।